陳敏之等足6年再踏台板
無綫藝人陳敏之成了直播帶貨女王,近年敏之拍劇貴精不貴多,但就繼續專注做帶貨,成績不俗。近期捲入肖像權風波,遭「硬Key」成假代言人,她一再呼籲大眾應該尊重肖像版權。
而日前敏之與兩位視帝陳山聰及陳展鵬結伴到馬來西亞登台,以一條粉紅色斜膊露肩裙示人的她,露出逆天長腿,相當吸睛。她接受本報訪問時坦言已超過6年沒有到當地,今次能與好友展鵬及「阿哥」山聰拍住上感到相當開心。她說:「依家真係好少機會可以登台,我都最少6年冇嚟,之前同邊個嚟都唔記得,所以特別珍惜。」由於太久沒登台,敏之為了尋找當年用的個人專屬耳機都花了兩個多小時,她說:「我搵到凌晨先搵得番個耳機,跟住朝早機,真係好眼瞓,所以諗吓幾耐冇登台,希望今次之後多啲登台機會啦!」她開心表示稍後會到澳門登台,而正忙於拍攝邵氏劇集《執法者們》的她,之後會繼續開工,當然直播亦會繼續開啦!